छतरपुर | राजनगर तहसील के ग्राम गंज में बस स्टेंड के पास तलैया के बंधान के पास दबंगों द्वारा बलपूर्वक पिलर खोद कर निर्माण किया जा रहा है। गंज के भुमानीदीन पिता बंदी साहू ने इसकी शिकायत तहसील कार्यालय में की थी, जिस पर नायब तहसीलदार बसारी ने स्थगन जारी किया था, लेकिन स्थगन होने के बावजूद दबंगों द्वारा बलपूर्वक पिलर खोद कर निर्माण कार्य कराया जा रहा है। भुमानी दीन ने इसकी शिकायत फिर नायब तहसीलदार कोर्ट में की, जिस पर कोर्ट ने हल्का पटवारी को मौके पर पहुंच कर जांच करने एवं स्थगन आदेश का पालन कराने के लिए निर्देशित किया है। भुमानीदीन साहू ने बताया कि मंदिर के पीछे उसकी भूमि है, जिस दबंग सरजू पिता रमोला अहिरवार बल पूर्वक पिलर खोद कर निर्माण कर रहा है। निर्माण करने से रोकने पर दबंग झगड़ा करते हैं, झूठे केस में फसा देने की धमकी देते हैं। अगर इस निर्माण को नहीं रोका गया तो उसका भारी नुकसान होगा।